《观庆云图》
宋代·林希逸

伊昔承天庆，人间有圣君。图传何世本，今见古时云。

就日曾谣咏，非烟喜郁纷。笔工疑顾陆，治盛忆华勋。

简册歌虽在，丹青画罕闻。坎中元有象，心画妙羲文。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。